Sigrid Syvertsen

Sigrid Marie Syvertsen (født 15. mai 1885 i Tønsberg, død 21. desember 1974) var en norsk typograf, politiker og kvinneaktivist.

Som utdannet typograf var hun organisert og ble med i Arbeiderpartiets kvinneforening. Fra 1917 til 1923 var hun forretningsfører i Arbeiderpartiets kvindeforbund. Fra 1919 var hun også redaktør for forbundets blad Arbeiderkvinden. Da partiet i 1923 omorganiserte kvinnearbeidet og etablerte eget kvinnesekretariat direkte under partiets sentralstyre, ble Syvertsen sekretariat-formann. 

For Arbeiderpartiet satt hun 1919–1959 i Oslo bystyre. Syvertsen var i styret for Oslo Samvirkelag og satt i sentralstyret for NKL 1929–1950.

Utgivelser 
 Arbeiderpartiets kvindebevægelse i Norge (1934).  Med Thina Thorleifsen.
 Kvinner i strid (1960).  Også med T. Thorleifsen.

Utmerkelser 
 Den 1. St. Hallvard-medaljen 1956
 Kongens fortjenstmedalje i gull 23. juli 1956

Referanser 

Ap-politikere i Oslo
Norske kvinnesaksforkjempere
Kooperasjonen i Norge
St. Hallvard-medaljen
Personer fra Tønsberg kommune